Helsingin alueellinen jako

Helsingin alueen jakaminen pienempiin, nimettyihin osiin tuli tarpeelliseksi Helsingin kasvaessa ja laajetessa. Palvelujen tuottaminen kaupunkilaisille, kaupungin hallinto, suunnittelu ja tilastointi helpottuu ja tehostuu, kun apuna on selvä yksiselitteinen nimistö ja aluejako. Tärkeimmät Helsingin nykyisistä aluejaoista ovat kaupunginosajako ja piirijako. Käytännössä aluejaot ovat melko huonosti tunnettuja tavallisten helsinkiläisten keskuudessa. Usein jostakin alueesta puhuttaessa ei ole selvää minkälaista aluetta sillä täsmälleen tarkoitetaan. Sen lisäksi käytetään samoja numeroita eri peruspiireille ja kaupunginosan osa-alueille, ja jopa käytetään samoja numeroita eri alueille piirijaon sisällä. Esim. Pasila on peruspiiri numero 304 (ja kaupunginosa 17) ja Munkkivuori on kaupunginosan osa-alue numero 304. Ja Pasila on siis peruspiiri numero 304 ja Munkkivuori on Munkkiniemen peruspiirin osa-alue numero 304. Helsinki voidaan jakaa myös esimerkiksi postinumeroalueittain. Muita alueita ovat ainakin Helsingin keskustaajama, Itä-Helsinki, Pohjois-Helsinki, Helsingin kantakaupunki ja Helsingin keskusta. Helsingin hallinnollisen alueen kasvua on selostettu artikkelissa Helsingin alueellinen laajeneminen. == Kaupunginosajako == Kaupunginosajako on kaupungin virallinen aluejako. Sillä tarkoitetaan Helsingin kaupunginvaltuuston kaavoituksella vahvistamaa jakoa kaupunginosiin. Sen asema on erityisen keskeinen, kun käsitellään kiinteistöjä koskevia asioita, sillä asemakaavoitus ja kiinteistöjärjestelmä perustuvat kaupunginosajakoon. Jako noudattaa kaavaa kaupunginosa – kortteli – tontti. Kaupunginosat jaetaan kortteleihin ja korttelit tontteihin. Lisäksi kaupunginosiin sisältyvät niiden yleiset alueet. Helsingissä on 60 kaupunginosaa, joista kaupunginosat 01–59 on numeroitu kahdella numerolla. Myös Aluemeri muodostaa oman kaupunginosansa, mutta sillä ei ole numeroa. Ensimmäiset nykyisistä kaupunginosista syntyivät 1800-luvulla, kun Helsingille alettiin laatia asemakaavoja. Virallisen nimen kukin kaupunginosa saa nykyisin asemakaavassa, aiemmin nimi annettiin erillisellä päätöksellä. Rakennusjärjestyksen 36. pykälän mukaan asemakaava käsittää myös kaupunginosien nimet tai numeron, rakennuskorttelien numerot ja katujen nimet sekä, mikäli pidetään tarpeellisena, puistojen ja torien ynnä muiden alueiden nimet. Helsingin kaupunginosat saivat viralliset nimet vuonna 1959. Sitä ennen virallisissa yhteyksissä käytettiin kaupunginosan numeroa ja nimet olivat epävirallisia kutsumanimiä. Kaupunginosajako pyritään pitämään mahdollisimman muuttumattomana. Tämä johtuu siitä, että kun tontti rekisteröidään lakisääteiseen kiinteistörekisteriin, tontille annetaan kiinteistötunnus, jonka yhtenä osana on kaupunginosan numero. Näin kaupunginosan muutos muuttaisi kiinteistötunnuksia. Tunnus olisi muutettava paitsi rekistereihin ja karttoihin, myös kaikkiin kiinteistöjä koskeviin asiakirjoihin. Uusittavia asiakirjoja olisivat esimerkiksi kiinteistöjen omistajien, vuokramiesten ja velkojien hallussa olevat kiinteistörekisteriotteet, lainhuudatustodistukset, rasitustodistukset ja panttikirjat. == Piirijako == Piirijako on luotu Helsingin kaupungin hallinnon ja tilastoinnin tarpeita varten. Sen rajat noudattavat osittain kaupunginosien rajoja, mutta kaupunginosajaon ja piirijaon erona on se, että piirijaolla muodostetaan kaupunginosia suurempia toiminnallisia alueita. Toinen tärkeä ero on niiden syntytapa. Piirijako voidaan luoda kaupunginhallituksen päätöksellä, kun taas kaupunginosa virallistuu vain asemakaavoituksella. Piirijako noudattaa kaavaa suurpiiri – peruspiiri – osa-alue – pienalue. === Suurpiirit === Helsinki jaetaan kahdeksaan suurpiiriin, jotka numeroidaan 1–8. Suurpiirit ja niiden asukasluvut 1.1.2018 olivathttps://www.hel.fi/hel2/tietokeskus/julkaisut/pdf/18_10_30_Tilastoja_18_Vuori_Kaasila.pdf Helsingin ja Helsingin seudun väestöennuste 2018–2050 Ennuste alueittain 2018–2030: :1 sininen Eteläinen suurpiiri: 116 442 :2 magenta Läntinen suurpiiri: 109 306 :3 oranssi Keskinen suurpiiri: 92 618 :4 vihreä Pohjoinen suurpiiri: 43 112 :5 punainen Koillinen suurpiiri: 99 765 :6 vaaleanvihreä Kaakkoinen suurpiiri: 51 407 :7 keltainen Itäinen suurpiiri: 112 012 :8 syaani Östersundomin suurpiiri: 2 007 (Sipoosta 2009 Helsinkiin liitetty aluehttp://www.hel.fi/static/public/hela/Kaupunginhallitus/Suomi/Esitys/2008/Halke_2008-12-08_Khs_43_El/17882225-4EA5-4F69-AF53-978B811572E3/Osakuntaliitoksesta_johtuva_Sipoosta_ja_Vantaalta_.pdf Kaupunginhallituksen esityslista 8.12.2008) === Peruspiirit === Suurpiirit jaetaan peruspiireihin, joita on yhteensä 34. Peruspiireistä muutamat ovat samoja kuin kaupunginosat, toiset taas muodostuvat useistakin kaupunginosista. Peruspiirin numerossa ensimmäisenä on suurpiirin numero, sitten nolla ja kolmantena peruspiirin järjestysnumero suurpiirissään. === Osa-alueet ja pienalueet === Peruspiirit jakautuvat yhteen tai useampaan osa-alueeseen, joille myös annetaan virallinen nimi. Osa-alueen numeron kaksi ensimmäistä numeroa ovat yleensä samat kuin vastaavalla kohdalla olevalla kaupunginosalla ja kolmas numero on järjestysnumero yhdestä eteenpäin. Kukin osa-alue jakautuu yhteen tai useampaan pienalueeseen. Niitä käytetään esimerkiksi tehtäessä tilastoja ihmisistä ja rakennuksista. Pienalueella ei ole virallisesti vahvistettua omaa nimeä vaan ainoastaan nelinumeroinen numero. == Nykyinen aluejako == ===Alueiden lukumäärät=== Helsingissä on kaupunginhallituksen 26. marraskuuta 2012 tekemän päätöksen mukaan seuraava määrä alueita: Kaupunginosajako Piirijako 60 kaupunginosaa 8 suurpiiriä – 34 peruspiiriä – 148 osa-aluetta – 404 pienaluetta Ennen tuolloin tehtyjä muutoksia osa-alueita oli 137 ja pienalueita 369 kappaletta. === Kaupunginosat ja piirijako osa- alueineen === Taulukossa on esitetty kaupunginosien lisäksi myös piirijaon osa-alueet, jos kaupunginosaan kuuluu useampi kuin yksi osa-alue. Kaupunginosilla on kaksi ja osa-alueilla kolme numeroa niiden nimien edessä. Kaupunginosajako Kaupunginosajako Kaupunginosa Osa-alue Ruotsiksi 01 Kruununhaka Kronohagen 02 Kluuvi Gloet 03 Kaartinkaupunki Gardesstaden 04 Kamppi Kampen 05 Punavuori Rödbergen 06 Eira Eira 07 Ullanlinna Ulrikasborg 08 Katajanokka Skatudden 09 Kaivopuisto Brunnsparken 10 Sörnäinen *101 Vilhonvuori *102 Kalasatama *103 Sompasaari *104 Hanasaari Sörnäs *Vilhelmsberg *Fiskehamnen *Sumparn *Hanaholmen 11 Kallio *111 Siltasaari *112 Linjat *113 Torkkelinmäki Berghäll *Broholmen *Linjerna *Torkelsbacken 12 Alppiharju *121 Harju *122 Alppila Åshöjden *Ås *Alphyddan 13 Etu-Töölö Främre Tölö 14 Taka-Töölö Bortre Tölö 15 Meilahti Mejlans 16 Ruskeasuo *161 Vanha Ruskeasuo *162 Pikku Huopalahti Brunakärr *Gamla Brunakärr *Lillhoplax 17 Pasila *171 Länsi-Pasila *172 Pohjois-Pasila *173 Itä-Pasila *174 Keski-Pasila Böle *Västra Böle *Norra Böle *Östra Böle *Mellersta Böle 18 Laakso Dal 19 Mustikkamaa-Korkeasaari Blåbärslandet-Högholmen 20 Länsisatama *201 Ruoholahti *202 Lapinlahti *203 Jätkäsaari *204 Hernesaari Västra hamnen *Gräsviken *Lappviken *Busholmen *Ärtholmen 21 Hermanni *211 Hermanninmäki *212 Hermanninranta *213 Kyläsaari Hermanstad *Hermanstadsbacken *Hermanstadsstranden *Byholmen 22 Vallila Vallgård 23 Toukola *231 Toukola *232 Arabianranta Majstad *Gamla Majstad *Arabiastranden 24 Kumpula Gumtäkt 25 Käpylä Kottby 26 Koskela Forsby 27 Vanhakaupunki Gammelstaden 28 Oulunkylä *281 Pirkkola *282 Maunula *283 Metsälä *284 Patola *285 Veräjämäki *286 Maunulanpuisto *287 Veräjälaakso Åggelby *Britas *Månsas *Krämertskog *Dammen *Grindbacka *Månsasparken *Grinddal 29 Haaga *291 Etelä-Haaga *292 Kivihaka *293 Pohjois-Haaga *294 Lassila Haga *Södra Haga *Stenhagen *Norra Haga *Lassas 30 Munkkiniemi *301 Vanha Munkkiniemi *302 Kuusisaari *303 Lehtisaari *304 Munkkivuori *305 Niemenmäki *306 Talinranta Munksnäs *Gamla Munksnäs *Granö *Lövö *Munkshöjden *Näshöjden *Talistranden 31 Lauttasaari *311 Kotkavuori *312 Vattuniemi *313 Myllykallio *314 Koivusaari Drumsö *Örnberget *Hallonnäs *Kvarnberget *Björkholmen 32 Konala Kånala 33 Kaarela *331 Kannelmäki *332 Maununneva *333 Malminkartano *334 Hakuninmaa *335 Kuninkaantammi *336 Honkasuo Kårböle *Gamlas *Magnuskärr *Malmgård *Håkansåker *Kungseken *Hongasmossa 34 Pakila *341 Länsi-Pakila *342 Itä-Pakila Baggböle *Västra Baggböle *Östra Baggböle 35 Tuomarinkylä *351 Paloheinä *352 Torpparinmäki *353 Tuomarinkartano *354 Haltiala Domarby *Svedängen *Torparbacken *Domargård *Tomtbacka 36 Viikki *361 Viikinranta *362 Latokartano *363 Viikin tiedepuisto *364 Viikinmäki Vik *Viksstranden *Ladugården *Viks forskarpark *Viksbacka 37 Pukinmäki Bocksbacka 38 Malmi *381 Ylä-Malmi *382 Ala-Malmi *383 Pihlajamäki *384 Tattariharju *385 Malmin lentokenttä *386 Pihlajisto Malm *Övre Malm *Nedre Malm *Rönnbacka *Tattaråsen *Malms flygfält *Rönninge 39 Tapaninkylä *391 Tapaninvainio *392 Tapanila Staffansby *Staffansslätten *Mosabacka 40 Suutarila *401 Siltamäki *402 Tapulikaupunki *403 Töyrynummi Skomakarböle *Brobacka *Stapelstaden *Lidmalmen 41 Suurmetsä *411 Puistola *412 Heikinlaakso *413 Tattarisuo *414 Jakomäki *415 Alppikylä Storskog *Parkstad *Henriksdal *Tattarmossen *Jakobacka *Alpbyn 42 Kulosaari Brändö 43 Herttoniemi *431 Länsi-Herttoniemi *432 Roihuvuori *433 Herttoniemen yritysalue *434 Herttoniemenranta Hertonäs *Västra Hertonäs *Kasberget *Hertonäs företagsområde *Hertonäs strand 44 Tammisalo Tammelund 45 Vartiokylä *451 Vartioharju *452 Puotila *453 Puotinharju *454 Myllypuro *455 Marjaniemi *456 Roihupelto *457 Itäkeskus Botby *Botbyåsen *Botby gård *Botbyhöjden *Kvarnbäcken *Marudd *Kasåkern *Östra centrum 46 Pitäjänmäki *461 Pajamäki *462 Tali *463 Reimarla *464 Marttila *465 Pitäjänmäen yritysalue Sockenbacka *Smedjebacka *Tali *Reimars *Martas *Sockenbacka företagsområde 47 Mellunkylä *471 Kontula *472 Vesala *473 Mellunmäki *474 Kivikko *475 Kurkimäki Mellungsby *Gårdsbacka *Ärvings *Mellungsbacka *Stensböle *Tranbacka 48 Vartiosaari Vårdö 49 Laajasalo *491 Yliskylä *492 Jollas *493 Tullisaari *494 Kruunuvuorenranta *495 Hevossalmi Degerö *Uppby *Jollas *Turholm *Kronobergsstranden *Hästnässund 50 Villinki Villinge 51 Santahamina Sandhamn 52 Suomenlinna Sveaborg 53 Ulkosaaret *531 Länsisaaret *532 Itäsaaret Utöarna *Västra holmarna *Östra holmarna 54 Vuosaari *541 Keski-Vuosaari *542 Nordsjön kartano *543 Uutela *544 Meri-Rastila *545 Kallahti *546 Aurinkolahti *547 Rastila *548 Niinisaari *549 Mustavuori Nordsjö *Mellersta Nordsjö *Nordsjö gård *Nybondas *Havsrastböle *Kallvik *Solvik *Rastböle *Bastö *Svarta backen 55 Östersundom Östersundom 56 Salmenkallio Sundberg 57 Talosaari Husö 58 Karhusaari Björnsö 59 Ultuna *591 Landbo *592 Puroniitty Ultuna *Landbo *Bäckängen Aluemeri Territorialhavet Erityistapaukset, jotka täydentävät virallista aluejakoa: * Pikku Huopalahden osa-alueeseen kuuluu poikkeavasti osia kolmesta kaupunginosasta: siihen kuuluva pienalue 1 kuuluu Meilahteen, pienalue 2 Ruskeasuohon ja pienalue 3 Haagaan. * Vuosaaren keskusta tarkoittaa aluetta, joka koostuu pienalueista 5414 ja 5461. === Piirijako === Seuraavassa taulukossa on esitetty Helsingin suurpiirit, peruspiirit ja osa-alueet sekä niiden ruotsinkieliset nimet. Kunkin osa-alueen kohdalle on merkitty lisäksi siihen kuuluvien pienalueiden lukumäärä. Piirijako Piirijako Piirijako Suurpiiri Ruotsiksi Pien- alueita Peruspiiri Osa-alue 1 Eteläinen suurpiiri Södra stordistriktet 101 Vironniemen peruspiiri Estnäs distrikt 010 Kruununhaka Kronohagen 020 Kluuvi Gloet 080 Katajanokka Skatudden 102 Ullanlinnan peruspiiri Ulrikasborgs distrikt 030 Kaartinkaupunki Gardesstaden 050 Punavuori Rödbergen 060 Eira Eira 070 Ullanlinna Ulrikasborg 090 Kaivopuisto Brunnsparken 204 Hernesaari Ärtholmen 520 Suomenlinna Sveaborg 531 Länsisaaret Västra holmarna 103 Kampinmalmin peruspiiri Kampmalmens distrikt 040 Kamppi Kampen 130 Etu-Töölö Främre Tölö 201 Ruoholahti Gräsviken 202 Lapinlahti Lappviken 203 Jätkäsaari Busholmen 104 Taka-Töölön peruspiiri Bortre Tölö distrikt 140 Taka-Töölö Bortre Tölö 105 Lauttasaaren peruspiiri Drumsö distrikt 311 Kotkavuori Örnberget 312 Vattuniemi Hallonnäs 313 Myllykallio Kvarnberget 314 Koivusaari Björkholmen 2 Läntinen suurpiiri Västra stordistriktet 201 Reijolan peruspiiri Grejus distrikt 150 Meilahti Mejlans 161 Vanha Ruskeasuo Gamla Brunakärr 162 Pikku Huopalahti Lillhoplax 180 Laakso Dal 202 Munkkiniemen peruspiiri Munksnäs distrikt 301 Vanha Munkkiniemi Gamla Munksnäs 302 Kuusisaari Granö 303 Lehtisaari Lövö 304 Munkkivuori Munkshöjden 305 Niemenmäki Näshöjden 306 Talinranta Talistranden 203 Haagan peruspiiri Haga distrikt 291 Etelä-Haaga Södra Haga 292 Kivihaka Stenhagen 293 Pohjois-Haaga Norra Haga 294 Lassila Lassas 204 Pitäjänmäen peruspiiri Sockenbacka distrikt 320 Konala Kånala 461 Pajamäki Smedjebacka 462 Tali Tali 463 Reimarla Reimars 464 Marttila Martas 465 Pitäjänmäen yritysalue Sockenbacka företagsområde 205 Kaarelan peruspiiri Kårböle distrikt 331 Kannelmäki Gamlas 332 Maununneva Magnuskärr 333 Malminkartano Malmgård 334 Hakuninmaa Håkansåker 335 Kuninkaantammi Kungseken 336 Honkasuo Hongasmossa 3 Keskinen suurpiiri Mellersta stordistriktet 301 Kallion peruspiiri Berghälls distrikt 101 Vilhonvuori Vilhelmsberg 102 Kalasatama Fiskehamnen 103 Sompasaari Sumparn 104 Hanasaari Hanaholmen 111 Siltasaari Broholmen 112 Linjat Linjerna 113 Torkkelinmäki Torkelsbacken 302 Alppiharjun peruspiiri Åshöjdens distrikt 121 Harju Ås 122 Alppila Alphyddan 303 Vallilan peruspiiri Vallgårds distrikt 211 Hermanninmäki Hermanstadsbacken 212 Hermanninranta Hermanstadsstranden 213 Kyläsaari Byholmen 220 Vallila Vallgård 304 Pasilan peruspiiri Böle distrikt 171 Länsi-Pasila Västra Böle 172 Pohjois-Pasila Norra Böle 173 Itä-Pasila Östra Böle 174 Keski-Pasila Mellersta Böle 305 Vanhankaupungin peruspiiri Gammelstadens distrikt 231 Toukola Gamla Majstad 232 Arabianranta Arabiastranden 240 Kumpula Gumtäkt 250 Käpylä Kottby 260 Koskela Forsby 270 Vanhakaupunki Gammelstaden 4 Pohjoinen suurpiiri Norra stordistriktet 401 Maunulan peruspiiri Månsas distrikt 281 Pirkkola Britas 282 Maunula Månsas 283 Metsälä Krämertsskog 286 Maunulanpuisto Månsasparken 402 Länsi-Pakilan peruspiiri Västra Baggböle distrikt 341 Länsi-Pakila Västra Baggböle 403 Tuomarinkylän peruspiiri Domarby distrikt 351 Paloheinä Svedängen 352 Torpparinmäki Torparbacken 354 Haltiala Tomtbacka 404 Oulunkylän peruspiiri Åggelby distrikt 284 Patola Dammen 285 Veräjämäki Grindbacka 287 Veräjälaakso Grinddal 405 Itä-Pakilan peruspiiri Östra Baggböle distrikt 342 Itä-Pakila Östra Baggböle 353 Tuomarinkartano Domargård 5 Koillinen suurpiiri Nordöstra stordistriktet 501 Latokartanon peruspiiri Ladugårdens distrikt 361 Viikinranta Viksstranden 362 Latokartano Ladugården 363 Viikin tiedepuisto Viks forskarpark 364 Viikinmäki Viksbacka 383 Pihlajamäki Rönnbacka 386 Pihlajisto Rönninge 502 Pukinmäen peruspiiri Bocksbacka distrikt 370 Pukinmäki Bocksbacka 503 Malmin peruspiiri Malms distrikt 381 Ylä-Malmi Övre Malm 382 Ala-Malmi Nedre Malm 384 Tattariharju Tattaråsen 385 Malmin lentokenttä Malms flygfält 391 Tapaninvainio Staffansslätten 392 Tapanila Mosabacka 504 Suutarilan peruspiiri Skomakarböle distrikt 401 Siltamäki Brobacka 403 Töyrynummi Lidamalmen 505 Puistolan peruspiiri Parkstads distrikt 402 Tapulikaupunki Stapelstaden 411 Puistola Parkstad 412 Heikinlaakso Henriksdal 413 Tattarisuo Tattarmossen 415 Alppikylä Alpbyn 506 Jakomäen peruspiiri Jakobacka distrikt 414 Jakomäki Jakobacka 6 Kaakkoinen suurpiiri Sydöstra stordistriktet 601 Kulosaaren peruspiiri Brändö distrikt 190 Mustikkamaa- Korkeasaari Blåbärslandet-Högholmen 420 Kulosaari Brändö 602 Herttoniemen peruspiiri Hertonäs distrikt 431 Länsi-Herttoniemi Västra Hertonäs 432 Roihuvuori Kasberget 433 Herttoniemen yritysalue Hertonäs företagsområde 434 Herttoniemenranta Hertonäs strand 440 Tammisalo Tammelund 603 Laajasalon peruspiiri Degerö distrikt 480 Vartiosaari Vårdö 491 Yliskylä Uppby 492 Jollas Jollas 493 Tullisaari Turholm 494 Kruunuvuorenranta Kronobergsstranden 495 Hevossalmi Hästnässund 500 Villinki Villinge 510 Santahamina Sandhamn 532 Itäsaaret Östra holmarna 533 Aluemeri Territorialhavet 7 Itäinen suurpiiri Östra stordistriktet 701 Vartiokylän peruspiiri Botby distrikt 451 Vartioharju Botbyåsen 452 Puotila Botby gård 453 Puotinharju Botbyhöjden 455 Marjaniemi Marudd 456 Roihupelto Kasåkern 457 Itäkeskus Östra centrum 702 Myllypuron peruspiiri Kvarnbäckens distrikt 454 Myllypuro Kvarnbäcken 703 Mellunkylän peruspiiri Mellungsby distrikt 471 Kontula Gårdsbacka 472 Vesala Ärvings 473 Mellunmäki Mellungsbacka 474 Kivikko Stensböle 475 Kurkimäki Tranbacka 704 Vuosaaren peruspiiri Nordsjö distrikt 541 Keski-Vuosaari Mellersta Nordsjö 542 Nordsjön kartano Nordsjö gård 543 Uutela Nybondas 544 Meri-Rastila Havsrastböle 545 Kallahti Kallvik 546 Aurinkolahti Solvik 547 Rastila Rastböle 548 Niinisaari Bastö 549 Mustavuori Svarta backen 8 Östersundomin suurpiiri Östersundoms stordistrikt 801 Östersundomin peruspiiri Östersundoms distrikt 550 Östersundom Östersundom 560 Salmenkallio Sundberg 570 Talosaari Husö 580 Karhusaari Björnsö 591 Landbo Landbo 592 Puroniitty Bäckängen == Historia == ===Ruotsin vallan aika=== Ruotsin kuninkaan Maunu Eerikinpojan vuonna 1349 säätämässä kaupunginlaissa määrättiin yleiseurooppalaiseen tapaan, että jokainen kaupunki pitää jakaa neljään neljännekseen eli kortteliin. Tällainen kortteli, ruotsiksi kvarteret, oli pikemminkin kaupunginosa kuin nykykortteli. Kaupunginlain mukaan jokaiseen neljännekseen pitää asettaa kaksi päämiestä eli nokiherraa. Tämä siksi, että jos syttyy tulipalo, täytyy asukkaiden näiden päämiesten johdolla ryhtyä sammuttamaan sitä. Suomessa tätä määräystä noudatettiin vain Turussa ja Viipurissa. Muut Suomen kaupungit olivat liian pieniä kortteleihin jaettaviksi. Turun kortteleilla oli nimet, sen sijaan Viipurissa korttelien niminä oli numerot yhdestä neljään. Vantaanjoen suulle vuonna 1550 perustetusta ”Vantaan Helsingistä” tunnetaan vain ylimalkainen karttapiirros ja nimistöstä muutama maininta. Mahdollisista korttelien nimistä ei ole tietoa. Vuonna 1640 kuningatar Kristiinan ja valtaneuvoston päätöksellä kaupunki siirrettiin Vironniemelle. Uudella paikalla kaupungin kaduista ainakin isommille annettiin nimet, mutta usein käytettiin paikan nimeämiseen talon tai talonomistajan nimeä tai maastonimeä. Vuonna 1709 kaupungissa oli 270 rakennettua tonttia, ja kaupunki jaettiin neljään osaan: * Kärrqwarteret eli Suokortteli, joka sijaitsi nykyisen Senaatintorin paikalla olleesta torista koilliseen, ja jossa on nykyisin esimerkiksi Säätytalon puistikko; * Glooqwarteret eli Kluuvinkortteli, joka sijaitsi torista luoteeseen; * Wester Tull qwarteret eli Länsitullin kortteli, joka sijaitsi torista lounaaseen; * Fijskarback qwarteret eli Kalastajanmäen kortteli sijaitsi torista kaakkoon nykyisen Katajanokan lounaisosassa. Viaporin (nykyisen Suomenlinnan) rakentaminen jälkeen elämä kaupungissakin vilkastui. Talojen lukumäärä lisääntyi niin, että niitä vuonna 1757 oli 326 kappaletta. Helsinki jaettiin 1700-luvun lopulla neljään kortteliin eli kaupunginosaan: * Norra Qvarteret, Pohjoinen kortteli * Östra Qvarteret, Itäinen kortteli * Södra Qvarteret, Eteläinen kortteli * Westra Qvarteret, Läntinen kortteli ===Autonomian aika=== Vuonna 1808 Helsinki siirtyi venäläisten hallintaan ja paloi lähes kokonaan saman vuoden marraskuussa. Haminan rauhan jälkeen alettiin suunnitella kaupungin uudelleenrakentamista. Keisari Aleksanteri I julistaa 8. huhtikuuta 1812 Helsingin Suomen pääkaupungiksi. Samana päivänä keisari myös vahvisti kaupungin asemakaavan Johan Albrecht Ehrenströmin suunnitelman mukaan. Siinä kaupunki jaettiin kahteen Erottajan jakamaan osaan: * Egentliga staden eli Varsinainen kaupunki, ja siitä länteen ja lounaaseen oleva * Nyländska förstaden eli Uudenmaan esikaupunki. Korttelien numerot ja nimet vahvistettiin vuoden 1820 palojärjestyksessä Tukholman esimerkkiä noudattaen. Samalta vuodelta on peräisin seuraavanlainen aluejako: * Stad, Kaupunki; korttelit 1–39 * Förstaden, Esikaupunki ** Första Afdelningen, Ensimmäinen osa; korttelit 40–51 ** Andra Afdelningen, Toinen osa; korttelit 52–82. Uudelleenrakentamiskomitean (1811–1825) toiminnan loppuaikana Helsinki jaettiin kuuteen osaan. Jako oli aluksi epävirallinen, sillä se vahvistettiin vasta 1836. Kaupunginosat olivat W. Gyldenin 1837 (suluissa C. Reuterin 1866) laatiman kartan mukaan seuraavanlaiset: * första stadsdelen, ensimmäinen kaupunginosa: korttelit 1–26 (1–26) * andra stadsdelen, toinen kaupunginosa: korttelit 27–45 (27–45 ja 95–99) * tredje stadsdelen, kolmas kaupunginosa: korttelit 46–64 (46–64 ja 100–103) * fjerde stadsdelen, neljäs kaupunginosa: korttelit 65–82 (65–82) * femte stadsdelen, viides kaupunginosa: korttelit 83–94 (83–94) * sjette stadsdelen Skatudden, oreglerad, kuudes kaupunginosa eli kaavoittamaton Katajanokka (Reuterin kartassa se jaetaan kortteleihin I–XIV) Kaupungin kasvaessa ja asemakaavoitetun alueen laajetessa on kaupunginosien lukumäärä samalla lisääntynyt. Virallisesti kaupunginosat nimettiin vain numeroilla aina vuoteen 1959 saakka. Asemakaavoja vahvistettiin seuraavasti: * I kaupunginosa; Kruununhaka – Kronohagen; asemakaava 1812 * II kaupunginosa: Kluuvi – Gloet; asemakaava 1812 * III kaupunginosa; Kaartinkaupunki – Gardesstaden; asemakaava 1812 * IV kaupunginosa; Kamppi – Kampen; asemakaava 1812 * V kaupunginosa; Punavuori – Rödbergen; asemakaava 1812 * VI kaupunginosa; Eira – Eira; asemakaava 1875 * VII kaupunginosa; Ullanlinna – Ulrikasborg; asemakaava 1841 * VIII kaupunginosa; Katajanokka – Skatudden; asemakaava 1859 * IX kaupunginosa; Kaivopuisto – Brunnsparken; asemakaava 1875 * X kaupunginosa; Sörnäinen – Sörnäs; asemakaava 1893 Vuonna 1875 kaupunginosat 1–3 ja 8 muodostivat rakennusjärjestyksen mukaan varsinaisen kaupungin, muut kuuluivat esikaupunkialueeseen. Helsingin kaupunginosat jaettiin 1900-luvun alkupuolella kahteen ryhmään: * järjestetty kaupunki (eli asemakaavoitettu alue; esimerkiksi vuonna 1909 1 127 hehtaaria) * järjestämätön maa (esimerkiksi vuonna 1909 1 267 hehtaaria] ===Itsenäisyyden aika=== Vuoden 1946 suuren alueliitoksen jälkeen kaupungin alue jaettiin kantakaupunkiin (kaupunginosat 1–27) ja esikaupunkeihin (kaupunginosat 28–53; Vuosaari liitettiin Helsinkiin vuoden 1966 alussa). Tilastoissa jaettiin usein vielä kantakaupunki asemakaavoitettuun alueeseen ja asemakaavoittamattomaan alueeseen. Kaupunginosat ryhmiteltiin tilastoissa 1960-luvulta vuoteen 1983 asti seuraavasti: *Kantakaupunki – Stadskärnan ** Keskusta – Centrum (kaupunginosat 1–5, eteläisessä suurpiirissä) ** Eteläinen kantakaupunki – Södra stadskärnan (kaupunginosat 6–9, 20, 52 ja 531, eteläisessä suurpiirissä) ** Läntinen kantakaupunki – Västra stadskärnan (kaupunginosat 13–18, läntisessä suurpiirissä, paitsi Taka-Töölö ja Etu-Töölö eteläisessä suurpiirissä ja Pasila keskisessä suurpiirissä) ** Itäinen kantakaupunki – Östra stadskärnan (kaupunginosat 10–12, 19, 21 ja 22, keskisessä suurpiirissä paitsi Mustikkamaa-Korkeasaari, joka on itäisessä suurpiirissä) ** Pohjoinen kantakaupunki – Norra stadskärnan (kaupunginosat 23–27, keskisessä suurpiirissä) *Esikaupungit – Förstäderna ** Läntiset esikaupungit – Västra förstäderna (kaupunginosat 29–33 ja 46, läntisessä suurpiirissä paitsi Lauttasaari, joka on eteläisessä suurpiirissä) ** Pohjoiset esikaupungit – Norra förstäderna (kaupunginosat 28, 34 ja 35, pohjoisessa suurpiirissä) ** Koilliset esikaupungit – Nordöstra förstäderna (kaupunginosat 36–41, koillisessa suurpiirissä) ** Itäiset esikaupungit – Östra förstäderna (kaupunginosat 42–51, 532 ja 54, joista Kulosaari, Herttoniemi, Roihuvuori, Tammisalo, Vartiosaari ja Laajasalo muodostavat kaakkoisen suurpiirin ja Vartiokylä, Mellunkylä, Itäsaaret ja Vuosaari itäisen suurpiirin) ==== Piirijakojärjestelmään siirtyminen 1980-luvulla ==== Vuoden 1980 alussa kaupungin eri hallintokunnat käyttivät 101 aluejakoa, joista maantieteellisesti erilaisia oli 80. Näistä 80 jaosta kaupunginosajakoa noudatti tarkalleen 17 ja suunnilleen 41. Esimerkiksi palolaitoksella oli 8 nuohouspiiriä, 7 sammutuspiiriä ja 6 palotarkastuspiiriä. Muita jakoja käyttivät esimerkiksi terveysasemat, perhepäivähoito, kirjastot, koulut, neuvolat jne. Kaupunginhallitus päätti 13. joulukuuta 1982 (2900 §) piirijakojärjestelmästä. Kaupungin palvelutuotannon järjestämiseksi luotiin alueellinen jako, joka tyydyttää monia käyttäjiä ja on pitkäikäinen. Jako helpottaa virastojen sisäistä ja niiden välistä yhteistyötä palvelujen suunnittelun ja toteutuksen apuneuvona. Kunkin hallintokunnan tuli sopeuttaa toimintansa tähän piirijakoon. Tilastointi alkoi noudattaa uutta jakoa vuodesta 1984, muut viimeistään vuoden 1986 alusta. Näin asukkaidenkin on helpompi samaistua omaan alueeseensa, jonka rajat ovat eri palveluissa samat. Periaatteena piirijakoa luotaessa on ollut, että * muodostuu asukkaiden kannalta luonnollisia palvelualueita * syntyy väestömäärältään verraten samankokoisia alueita * kaupungin eri hallintokunnat voivat muodostaa omat toiminta-alueensa yhdestä tai useammasta suurpiiristä suurpiiritasolla sekä samoin yhdestä tai useammasta peruspiiristä peruspiiritasolla * noudatetaan soveltuvasti kaupunginosajakoa * jako on mahdollisimman pysyvä * tilastojen vertailukelpoisuus tulee säilyä * jaon tarkistamistarve arvioidaan kerran neljässä vuodessa. ====Uudet kaupunginosat 2009==== Helsinkiin liitettiin uusia alueita Sipoosta ja Vantaalta vuoden 2009 alussa. Samassa yhteydessä muodostettiin uusista alueista viisi uutta kaupunginosaa, yksi uusi suurpiiri ja yksi uusi peruspiiri sekä kuusi osa-aluetta. Päätöksen uusista aluejaoista teki kaupunginhallitus joulukuussa 2008 talous- ja suunnittelukeskuksen, tietokeskuksen, kaupunkisuunnitteluviraston ja kiinteistöviraston kaupunkimittausosaston yhteistyönä valmisteleman ehdotuksen pohjalta. Ehdotuksen alueiden nimistä valmisteli nimistötoimikunta.Kaupunginhallituksen pöytäkirja 8.12.2008, 1464 § == Päätöksiä == Päätösten liitteenä on yleensä kartta, johon on piirretty tarkat rajat. * Kaupunginvaltuusto hyväksyi 18. toukokuuta 1886 (14 §) kaupunginosien III, IV, V, VI ja VII rajain järjestelyä koskevan ehdotuksen. Rajoja järjestelty vähäisessä määrin, esimerkiksi korttelissa n:o 60 olevat suomalaisen lyseon tontit n:o 2, 4 ja 6 siirretty VI kaupunginosasta VII kaupunginosaan. * Kaupunginvaltuusto päätti 8. kesäkuuta 1921 (12 §) vaihtaa nimen "Hieta- ja Jätkäsaaren satama" nimeen "Länsisatama". * Kaupunginhallitus päätti 9. toukokuuta 1946 (1492 §) ilmoittaa kiinteistölautakunnalle ettei sillä ole mitään sitä vastaan, että lautakunnan ehdotusta liitosalueen jaoksi kaupunginosiin käytetään ohjeena asemakaavoja laadittaessa. * Kaupunginhallitus päätti 26. helmikuuta 1959 (718 §) hyväksyä kaupunginosien ja osa-alueiden nimet ja rajat. Kaupunginosille annettiin paitsi virallinen numero myös virallinen nimi. * Kaupunginhallitus päätti 23. huhtikuuta 1959 (1230 §) muuttaa 718 §:ssä tekemäänsä päätöstä. Viikin (n:o 36) kaupunginosan Pihlajamäen osa-alue siirrettiin Malmin (n:o 38) kaupunginosaan. Pihlajamäen osa-alueeseen liitettiin myös Ala-Malmin osa- alueesta Latokartanontien ja Pukinmäentien rajoittama alue. * Kaupunginhallitus päätti 19. marraskuuta 1959 (3031 §) asukkaiden anomuksesta muuttaa Etelä-Kaarelan (n:o 33) kaupunginosan osa-alueen Vanhainen – Gamlas nimen Kannelmäki – Gamlas nimeksi. * Kaupunginhallitus päätti 2. toukokuuta 1962 (1252 §) muuttaa vuonna 1959 (718 §) tekemäänsä päätöstä. Haagan (n:o 29) kaupunginosaan muodostettiin uusi Kivihaka – Stenhagen -niminen osa-alue. Munkkiniemen (n:o 30) kaupunginosaan muodostettiin uusi Niemenmäki – Näshöjden -niminen osa-alue. * Kaupunginhallitus päätti 24. toukokuuta 1962 (1487 §) muuttaa vuonna 1959 (718 §) tekemäänsä päätöstä. Puistola – Parkstad (n:o 41) kaupunginosan nimi muutettiin nimeksi Suurmetsä – Storskog ja 41. kaupunginosa jaettiin neljäksi osa-alueeksi, joiden nimet ovat Puistola – Parkstad, Tattarisuo – Tattarmossen, Heikinlaakso – Henriksdal ja Jakomäki – Jakobacka. *Kaupunginhallitus päätti 17. lokakuuta 1963 (2855 §) kehottaa kaupungin virastoja ja laitoksia piirijakoja muodostaessaan tai tarkastaessaan ottamaan mahdollisuuksien mukaan huomioon vahvistetut kaupunginosien ja osa-alueiden rajat sekä käyttämään kiinteistöviraston kaupunkimittausosaston laatiman, esityslistan liitteenä olevan ehdotuksen mukaisia osa-alueiden epävirallisia numero-kirjaintunnuksia. * Kaupunginhallitus päätti 25. marraskuuta 1965 (3086 §) vahvistaa 1. tammikuuta 1966 kaupunkiin liitettävästä alueesta muodostettavan kaupunginosan nimeksi Vuosaari – Nordsjö ja numeroksi 54. Äänestyksessä nimiehdotus Vuosaari – Norsö hävisi äänin 4 – 13. * Kaupunginhallitus päätti 24. helmikuuta 1966 (588 §) vahvistaa Mellunkylän (n:o 47) kaupunginosan Kontula- ja Vesala-nimisten osa-alueiden rajan. * Kaupunginhallitukselle esitettiin 22. lokakuuta 1973 (3138 §) pääkaupunkiseudun yhteistyötoimikunnan työvaliokunnan esitys tilastoissa käytettävän aluejaon ja -numeroinnin vakiinnuttamisesta sekä tilastotoimiston, kiinteistöviraston ja kaupunkisuunnitteluviraston asiasta antamat lausunnot. Kaupunginhallitus päätti vahvistaa kaupunginosien, osa-alueiden sekä pienalueiden rajat. Samalla päätettiin vahvistaa Pasilan (n:o 17) kaupunginosan neljän osa-alueen nimiksi Länsi-Pasila – Västra Böle, Keski- Pasila – Mellersta Böle, Itä-Pasila – Östra Böle ja Pohjois-Pasila – Norra Böle; Oulunkylän (n:o 28) kaupunginosan uuden osa-alueen nimeksi Maunulanpuisto – Månsasparken; ja Vuosaaren (n:o 54) kaupunginosan neljän osa- alueen nimiksi Keski-Vuosaari – Mellersta Nordsjö, Nordsjön kartano – Nordsjö gård, Uutela-Niinisaari – Nybondas-Bastö sekä Meri-Rastila – Havs-Rastböle. * Kaupunginhallitus päätti 26. tammikuuta 1976 (307 §) kaupunkisuunnitteluviraston esityksestä muuttaa vuonna 1973 (3138 §) vahvistamaansa kaupunginosien, osa-alueiden sekä pienalueiden rajat 28. elokuuta 1975 päivätyn aluejakokartan mukaisiksi. * Kaupunginhallitus päätti 13. joulukuuta 1982 (2900 §) yhtenäisen piirijakojärjestelmän toteuttamisesta kaupungin hallintokuntien toiminnassa. * Kaupungin johtajistotoimikunta päätti 6. kesäkuuta 1984, että piirijakojärjestelmän toteuttamisesta annetaan ohjeita kaupungin yleisissä suunnitteluohjeissa seuraaville vuosille. * Kaupunginhallitus päätti 11. kesäkuuta 1984 (1683 §) vahvistaa piirijakojärjestelmän suur- ja peruspiirien nimet. Lisäksi päätettiin vahvistaa seuraavat osa-alueiden nimet: 402 Tapulikaupunki – Stapelstaden, 403 Töyrynummi – Lidamalmen, 484 Tattariharju – Tattaråsen ja 474 Kivikko – Stensböle. Kivikko kuului aiemmin Malmin (n:o 38) kaupunginosaan numeronaan 384. * Kaupunginhallitus päätti 6. elokuuta 1984 (1969 §) muuttaa 1683 §:ssä tekemäänsä päätöstä ja korjata siinä olevan kirjoitusvirheen. Tattariharjun osa-alueen oikea numero on 384 eikä 484. * Kaupungin johtajistotoimikunta päätti 6. kesäkuuta 1984 (167 §) piirijakojärjestelmän toteuttamisohjeiden hyväksymismenettelystä. * Kaupunginhallitus päätti 8. joulukuuta 1986 (3199 §) tarkistaa piirijaon kaupungin suunnitteluohjeisiin sisältyvien muutosehdotusten mukaisesti. Muutokset olivat vain rajamuutoksia eivät nimiin liittyviä. * Kaupunginvaltuusto päätti 2. toukokuuta 1990 (asia 4) hyväksyä suurpiirien maantieteellisen jaon. * Kaupunginhallitus päätti 26. marraskuuta 1990 (2461 §) hyväksyä kaupungin suunnitteluohjeet vuosiksi 1991 ja 1992. Ohjeiden liitteessä 4 on aluejakoihin tehtävät muutokset: rajamuutosten lisäksi muutettiin peruspiirin 205 ja kaupunginosan 33 nimi Etelä-Kaarela – Södra Kårböle nimeksi Kaarela – Kårböle, osa-alue 355 Niskala liitettiin kokonaan osa-alueeseen 354 Haltiala, Vuosaaren peruspiiriin muodostettiin uusi osa-alue 545 Kallahti – Kallvik. * Kaupunginhallitus päätti 2. joulukuuta 1996 (1738 §) hyväksyä suunnittelun yhteiset lähtökohdat vuosiksi 1997 ja 1998. Tähän sisältyy piirijaon rajamuutoksia sekä uusi osa-alue 457 Itäkeskus – Östra centrum. Lisäksi todettiin, että asemakaavan muutoksen vuoksi kaupunginosien 39 (Tapaninkylä) ja 40 (Suutarila) raja poikkeaa peruspiirin rajasta. * Kaupunginhallitus päätti 7. kesäkuuta 1999 (809 §) hyväksyä osa- ja pienaluejaon muutokset ja rajantarkistukset ja vahvistaa uusien osa- ja pienalueiden numerot. Edelleen kaupunginhallitus päätti hyväksyä uusille osa- alueille seuraavat nimet: 287 Veräjälaakso – Grinddal, 306 Talinranta – Talistranden, 361 Viikinranta – Viksstranden, 363 Viikin tiedepuisto – Viks forskarpark, 364 Viikinmäki – Viksbacka, 386 Pihlajisto – Rönninge, 434 Herttoniemenranta – Hertonäs strand (entinen nimi Herttoniemen satama – Hertonäs hamn), 475 Kurkimäki – Tranbacka, 543 Uutela – Nybondas, 546 Aurinkolahti – Solvik, 547 Rastila – Rastböle, 548 Niinisaari – Bastö, 549 Mustavuori – Svarta backen. * Kaupunginhallitus päätti 2. toukokuuta 2007 (624 §) hyväksyä osa-alueiden nimien korjaukset, uusien osa-alueiden nimet ja numerot sekä uudet pienalueet. Päätöksellä Hakuninmaan osa-alue jaettiin kahtia Hakuninmaan ja Kuninkaantammen osa-alueiksi, ja Toukolan osa-alue jaettiin Toukolan ja Arabianrannan osa-alueiksi. * Kaupunginhallitus päätti 8. joulukuuta 2008 (1464 §) muodostaa Sipoosta ja Vantaalta tulevista alueista viisi uutta kaupunginosaa, yhden uuden suurpiirin, yhden uuden peruspiirin ja kuusi uutta osa-aluetta. * Kaupunginhallitus päätti 26. marraskuuta 2012 (1329 §) jakaa Sörnäisten, Hermannin ja Lauttasaaren kaupunginosat osa-alueisiin, muodostaa Pikku Huopalahden, Honkasuon ja Alppikylän erillisiksi osa-alueiksi sekä muuttaa eräiden osa-alueiden nimiä ja rajoja. == Lähteet == * Tärkein lähde on kaupunginhallituksen pöytäkirjat ja pöytäkirjojen liitteet. Niihin voi tutustua kaupungintalon kirjaamossa ja 20 vuotta vanhempiin päätöksiin kaupunginarkistossa. * Helsingin kaupunginarkiston vanhat kartat. * Helsingin kadunnimet, Helsinki 1970. * Helsingin kaupungin historia, Helsinki 1950–1967. * Aluejaot Helsingin kaupungissa. Hallintokuntien aluejakotarpeet 1980 sekä kaupunginhallinnon ulkopuoliset aluejaot. Helsingin kaupunki, tilastokeskus 31.3.1981. * Helsingin kaupungin aluejakokäytännöt 1.1.1980. Helsingin kaupungin tilastokeskuksen muistioita elokuulta 1980. ===Viitteet=== == Aiheesta muualla == * Helsingin piirijakojärjestelmä (kartta 26.11.2012 päätetystä aluejaosta) * Helsingin piirijakojärjestelmä (kartta 8.12.2008 päätetystä aluejaosta) * Helsingin henkikirjoitettu väestö kaupunginosittain 1.1.1875-1960 * Luokka:Seulonnan keskeiset artikkelit